cyanic-selkie/wikianc huggingface dataset:
Spionage
An de meeschte Fäll geet et bei Staatsspionage drëm fir politesch, wirtschaftlech oder militäresch Informatiounen iwwer de Géigner oder Feind ze kréien, déi engem nëtzlech kënne sinn; bei Wirtschaftspionage geet et drëm fir u konfidentiellt Wëssen iwwer betriibswirtschaftlech, strateegesch oder technesch Informatioune vu Firmen ze kommen.
Buire
Buire ass eng Gemeng am franséischen Departement Aisne an der Regioun Hauts-de-France.
Pierre Dillenburg
Liewen
Am Juni 2022 huet hien d'Buch Rencontres verëffentlecht, an deem hien Anekdoten iwwer haaptsächlech auslännesch Perséinlechkeeten erzielt, déi hie begéint huet. ,
Spionage
Mat déi efficasst Aart a Weis fir u Geheimwëssen ze kommen, ass duerch Infiltratioun, d.h. d'Aschleise vun engem Spioun an déi Organisatioun, déi ausspionéiert soll ginn. Eng aner Méiglechkeet besteet doran, eng Persoun, déi fir de 'Géigner' schafft, 'ëmzedréien' a se sou derzou ze kréien, Informatioune virunzeginn. Infiltratioun gëtt haut och ëmmer méi op elektroneschem Wee gesicht, andeems duerch Hacke vun Informatikssystemer probéiert gëtt, Informatiounen ze kréien.
A Krisenzäite kënne Spiounen och agesat gi fir bestëmmt strateegesch Saachen ze klauen oder ze sabotéieren. Konter-Spionage besteet dora fir Spionageugrëffer z'erkennen an ze neutraliséieren, oder mat weiderleede vu Falschinformatiounen irelevant ze maachen.
Bal all Land huet streng Gesetzer géint Spionage, mä de Virdeel, deen een doduerch kann hunn, ass grouss genuch datt et de Risiko wäert ass.
Staatssevicer déi sech mat Spionage befasse gi Spëtzeldéngscht oder Service de renseignement ofgekierzt och einfach Renseignement genannt. Bekannt Spëtzeldéngschter sinn den däitsche Bundesnachrichtendienst, den israeelesche Mossad, de russesche KGB, den engleschen MI 6 an den amerikaneschen CIA.
Bekannt Spioune sinn ënner anerem de Pietro Guerrini, d'Mata Hari (1876 - 1917), d'Elisabeth Schragmüller (1888 - 1940), den Thomas E. Lawrence (1888 - 1935), de Fritz Kolbe (1900 - 1971), de Juan Pujol Garcia (1912 - 1988), de Julius Rosenberg (1918 - 1953), de Rudolf Iwanowitsch Abel (1903 - 1971), den Elijahu (Eli) Cohen (1924 - 1965), de Günter Guillaume (1927 - 1995) an d'Anna Chapman (*1982).
Cyrielle Clair
D'Cyrielle Clair, gebuer als Cyrielle Claire Besnard den 1. Dezember 1955 zu Paräis, ass eng franséisch Schauspillerin.
Victor Vicas
De Victor Vicas, gebuer als Victor Katz de 25. Mäerz 1918 zu Moskau a Russland a gestuerwen den 9. Dezember 1985 zu Paräis a Frankräich, war e russesch-franséische Filmregisseur, Dréibuchauteur a Filmproduzent.
Miro Cerar
De Miro Cerar, gebuer de 25. August 1963 zu Ljubljana, ass e sloweenesche Jurist a Politiker. Hie war vun 2014 bis 2018 Premierminister vu Slowenien.
Hien ass de Jong vun der fréierer Procureur-général a fréierer Justizministerin Zdenka Cerar an dem Konschtturner Miroslav Cerar. Den Cerar gëllt als ee vun deenen aflossräichste Juriste vu Slowenien, hien huet virun allem un der Constitutioun vum Land matgeschafft. Hie war bis 2014 Professer op der juristescher Fakultéit vun der Universitéit Ljubljana.
Nom Récktrëtt vun der Alenka Bratušek als Ministerpresidentin am Mee 2014 huet den Cerar ugekënnegt, wëllen an d'Politik ze goen, an huet d'Partei Stranka Mira Cerarja (SMC – „Dem Miro Cerar seng Partei“) gegrënnt, mat där en d'Parlamentswalen den 13. Juli 2014 gewonnen huet. De 25. August 2014 huet d'Staatsversammlung, dat sloweenescht Parlament, den Cerar mat 51 géint eelef Stëmmen zum neie Ministerpresident gewielt, un der Spëtzt vun enger Koalitioun vu senger Partei, der konservativer Rentnerpartei an de Sozialdemokraten. Den 18. September 2014 gouf seng Regierung vereedegt.
Bagneux
De Begrëff Bagneux bezeechent:
Miro Cerar
De 15. Mäerz 2018 huet hie säi Récktrëtt agereecht.
Der Kampf
Der Kampf war eng Wochenzeitung vun der KPL, déi vun 1920 bis 1922 publizéiert gouf. D'Zeitung hat verschidden Ënnertitele wéi Wochenschrift der Kommunisten Luxemburgs bei der Nummer 1, oder méi spéit Organ der Kommunistischen Partei Luxemburgs (Sektion der 3. Internationale) bei der Nummer 8.
Land (Däitschland)
D'Bundesrepublik Däitschland setzt sech aus 16 Staaten zesummen, déi Länner (oder ëmgangssproochlech och dacks Bundeslänner) genannt ginn. Der däitscher federaler Verfassung no huet all Land a bestëmmten Domänen eng gewësse Souveränitéit.
Der Kampf
Déi éischt Nummer koum den 18. November 1920 eraus. Als Bäilag vun der Zeitung koum, vum 3. Abrëll 1921 un, Der kommunistische Gewerkschaftler eraus.
Land (Däitschland)
Geographesch gesi si Berlin an Hamburg Stadstaaten, genee wéi d'Fräi Hansestad Bremen, obwuel déi aus de Stied Bremen a Bremerhaven besteet. Déi aner 13 Länner si Flächelänner.
Der Kampf
Wéinst der schlechter finanzieller Situatioun vun der KPL gouf 1922 mat der Publikatioun vun der Zeitung opgehalen.
Baigneaux
De Begrëff Baigneaux bezeechent:
Bundesland
E Bundesland ass en Deel vun engem Bundesstaat. De Begrëff gëtt benotzt an:
Kierch Saint-Julien vun Auderghem
D' Kierch Saint-Julien vun Auderghem ass d'Kierch vun der Par Auderghem an der Haaptstadregioun Bréissel. Déi Par gouf duerch e kinneklechen Arrêté vum 24. Mee 1906 gegrënnt.
D'Kierch steet an der Avenue Gabriel Emil Lebon op N° 1. Et ass déi zweet Kierch vun der Par a gouf den 1. Mee 1965 vum Kardinol Suenens konsekréiert.
Déi éischt Kierch stoung an der Avenue de l'Église Saint-Julien op N° 10, déi bis 1932 Avenue des Aquarellistes geheescht huet.
Robert Hirsch (Schauspiller)
De Robert Hirsch, gebuer de 26. Juli 1925 zu L'Isle-Adam a gestuerwen zu Paräis de 16. November 2017, war e franséische Schauspiller.
Kierch Saint-Julien vun Auderghem
Hiren Numm huet se als Erënnerung un de Julien Plissart, Bouf vum Nestor Plissart dee vun 1900 bis 1907 Buergermeeschter vun Etterbeek war, an deen, nodeem säi Bouf eng Krankheet gutt iwwerstanen hat, der Par den néidegen Terrain fir de Bau vun enger Kierch geschenkt hat. Virdru stoung do eng Zillefabréck.
Bailleul
De Begrëff Bailleul bezeechent:
Kierch Saint-Julien vun Auderghem
Déi haiteg Kierch vun 1965 ass e moderne Bau dee vun uewe gesi wéi e véirels Stéck vun enger Taart ausgesäit. Se huet e flaachen Daach an nëmmen eng grouss Säitefënster aus Glasbëtong zur Säit vun de Avenue Lebon. Op der Säit vun der Rue Valduc ass keng Fënster. D'Luucht kënnt iwwer eng ronn fofzeg Daachliichten eran. D'Mauere si ganz einfach gehalen a goufe mat Hasteng aus der Wäisser Kaul vu Rëmeleng gebaut.
Robert Hirsch (Schauspiller)
De Robert Hirsch war an enger 40 Kinos- an TV-Filmer ze gesinn. Seng Schauspillercarrière huet sech awer haaptsächlech am Theater ofgespillt. Vun 1952 bis 1974 war hie Member vun der Comédie Française.
Bësch-Hyazinth
D'Bësch-Hyazinth (Hyacinthoides non-scripta), ass eng Zwibbelplanz, déi fréi blitt, aus der Gattung vun de Hyacinthoides bannent der Famill vun de Spargelgewächser (Asparagaceae).
Charakteristiken
Et handelt sech ëm eng ausdauernd, krauteg Planz, déi 15 bis 40, och alt emol 50 cm héich gëtt. Si iwwerwantert mat hëllef vun 1 bis 1,5 Zantimeter décken Zwiwwelen. m Fréijoer kommen do 3 bis 6 Blieder eraus, déi 20 bis 50 cm laang a 7 bis 15, och alt 25 Millimeter breet ginn.
Kierch Saint-Julien vun Auderghem
Déi éischt Kierch vun 1906 gouf den 1. Mee 1965 desaffektéiert an 1985 ofgerappt.
Bësch-Hyazinth
Charakteristiken
Tëscht Mëtt Abrëll a Mëtt Mee huet d'Planz blo-mof kläckelcherfërmeg Bléien, déi un Drauwe vu 6 bis 12 Bléie wuessen.
Vereenzelt Bëscher si bekannt dofir, dass d'Bësch-Hyazinth do besonnesch dacks virkënnt, an esou ganzer Blummenteppecher am Ënnerholz bilt, wéi z. B. den Hallerbos am Flämesche Brabant.
Majorzsystem
De Majorzsystem (och nach Majoritär Ofstëmmung, système de la majorité relative) ass e Walsystem, mat deem et am einfachsten ass d'Gewënner - op Basis vun de Stëmmen, déi e Kandidat kritt huet - ze bestëmmen.
Lëtzebuerg
Zu Lëtzebuerg gëtt fir d'Gemengewalen an de Gemenge mat manner ewéi 3.000 Awunner nom Majorzsystem gewielt.
Jidder Wieler däerf esou vill Stëmme verginn, ewéi et Gemengeréit (Conseilleren) fir an de Gemengerot ze wiele gëtt. D'Zuel vun de Conseillere gëtt op Basis vun der Awunnerzuel pro Gemeng iwwert e Règlement grand-ducal festgehalen.
De Wieler stëmmt, andeem en ee Kräiz (+ oder ×) an d'Case niewent dem Numm vun all Kandidat mécht, deen hie wielt. De Kandidat mat de meeschte Stëmmen (relativ Majoritéit) gewënnt.
Soss doruechter
De Majorzsystem gëtt a verschiddene Länner (Kamerun, Südkorea, Island, Kenia, Malawi, Mexiko, Philippinnen, Venezuela, Demokratesch Republik Kongo, Togo, Taiwan) fir Presidentschaftswale benotzt. Et gëtt en och bei Parlaments- oder Legislativwalen a Walbezierker wéi z. B. a Groussbritannien, den USA oder a Kanada.
Bourbach-le-Haut
Bourbach-le-Haut ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Abril
abril ass eng literaresch Zäitschrëft a spuenescher Sprooch, déi zanter 1991 zweemol d'Joer zu Lëtzebuerg erauskënnt.
Si beschreift d'Entwécklung vun der Weltliteratur, a publizéiert och reegelméisseg Dossieren iwwer nei Literatur an Auteure vu Lëtzebuerg. Opfälleg ass och hir elaboréiert Graphik.
2014 ass si mam Lëtzebuerger Bicherpräis ausgezeechent ginn.
Archiduc
Archiduc ass eng lëtzebuergesch franséischsproocheg Zäitschrëft iwwer Architektur, déi fir d'éischt Kéier am Oktober 2010 erauskomm ass. Si gëtt zweemol am Joer vu Maison Moderne publizéiert a gëtt an Zesummenaarbecht mat der Fondation de l'Architecture et de l'Ingénierie realiséiert.
Bei Archiduc dréint sech alles ëm Architektur, Architekten a Bauprojeten zu Lëtzebuerg. Si huet eng Oplo vu 5.000 Exemplairen.
De Sëtz vun der Redaktioun ass zu Bouneweg.
Halle (Belsch)
Halle ass eng Stad a Gemeng an der belscher Provënz Flämesche Brabant, an der Regioun Flandern.
Geographie
Halle läit op der Senne, wou dës vum Kanal Charleroi-Bréissel, deen derlaanscht leeft, gekräizt gëtt. Op den Hiwwelen ëstlech vum Floss geet d'Besiidlung op der Grenz vun Halle, iwwer an d'Agglomeratioun vun der Regioun Bréissel. Südëstlech vun der Stad läit den Hallerbos, en Iwwerrescht vum sougenannte Kuelebësch (Silva Carbonaria), dee sech an der Antikitéit vun der Mëtt vum haitege Flandern bis bei d'Meuse erstreckt huet.
Zu der Gemeng Halle gehéieren nach follgend Sektiounen an Uertschaften: Buizingen, Lembeek, Breedhout,, Essenbeek, Sint-Rochus an Hondzocht.
Geschicht
1225 krut Halle de Fräiheetsbréif vun der Gräfin Jeanne vu Flandern. 1267 koum eng Mariestatu an d'Kierch, där nogesot gouf, si géif Wonner bewierken, an déi d'Stad zu enger wichteger Pilgerplaz gemaach huet. Dofir gouf am 15. Joerhonnert méi eng grouss Kierch gebaut. 1404 ass de Philippe II. vun der Bourgogne zu Halle gestuerwen.
1648 ass Halle un den Herzog vun Arenberg gefall, wéi de Felipe IV. vu Spuenien, deen Halle als Pand ginn hat, seng Schold net méi zeréckbezuele konnt. D'Mariestatu konnt virun der Sekulariséierungswell an der Franséischer Revolutioun verstoppt a gerett ginn.
Haut ass Halle e regionalen Déngschtleeschtungszenter, mat Schoulen, engem Spidol an enger sëllegen Administratiounen.
2010 war zu Buisingen, eng Sektioun vun der Gemeng Halle, en Zuchakzident, bei deem 18 Persounen ëm d'Liewe koumen.
Den Eenzelhandelsdiscounter Colruyt huet zu Halle seng Zentral.
Kuckeswäertes
Déi héichgotesch St.-Martins-Basilika gouf tëscht 1341 a 1467 gebaut. Dodra gëtt ë. a. e Reliquienschräinversuergt, deen de Louis XI. vu Frankräich gestëft huet; den Altoer vum Hellege Mäerten, gestëft 1533 vum Keeser Karel V.; eng Monstranz vum Henry VIII. vun England, an de Mainzer Kelch.
D'Stadhaus ass e Renaissancegebai aus dem Joer 1611. De fréiere Jesuittekolléisch ass vu 1650.
Baussent der Stad steet d'Schlass Buizingen, wou déi Bréisseler Thurn und Taxisse gewunnt hunn, wa s'op d'Land wollten.
Bailly
De Begrëff Bailly bezeechent:
Lindenau (Moundkrater)
De Lindenau ass en Aschlagkrater am Süde vun der viischter Moundsäit, südwestlech vum Mare Nectaris a vum Krater Piccolomini an nordëstlech vum Rabbi Levi. De Krater ass nëmmen e bëssi erodéiert an huet am Zentrum konzentresch Strukturen.
Deutscher Filmpreis
Den Däitsche Filmpräis (dt. Deutscher Filmpreis) gëllt als déi renomméiertst Auszeechnung an der däitscher Filmindustrie.
Organisatioun a Geschicht
Mat engem Präisgeld vu bal 3 Milliounen Euro fir d'Gewënner a ronn 20 Kategorien ass et deen héchstdotéierten däitsche Kulturpräis. E gëtt all Joer an enger Zeremonie zu Berlin verginn. Déi Zeremonie ass am Fréijoer oder am Summer.
D'Symbol vum Präis ass eng kleng gëlle Skulptur fir d'Gewënner, déi Lola genannt gëtt. An der Kategorie Bester Spielfilm gëtt et déi Auszeechnung och a Sëlwer an a Bronze.
De Filmpräis gëtt et zënter 1951. Bis 1998 gouf e vum Bundesministerium des Innern organiséiert, an zënter 1999 vum Beoptraagte vun der Bundesregierung fir Kultur a Medien.
Bis 2004 goufen d'Gewënner vun enger Kommissioun bestëmmt, an där och Politiker a Kierchevertrieder representéiert waren. Wëll dat als net méi zäitgeméiss empfonnt gouf, gouf 2003 déi Däitsch Filmakademie gegrënnt, nom Virbild vun der Academy of Motion Picture Arts and Sciences an den USA, déi al Joer d'Oscar-Zeremonie organiséiert. Zënter 2005 ginn d'Gewënner vun de Membere vun der däitscher Filmakademie gewielt. 2021 waren dat ronn 2.100 Persounen.
Skulptur
Ursprénglech gouf de Präis an enger Rei ënnerschiddleche Forme verdeelt, dorënner d'Goldene Schale an d'Filmbänner a Gold an a Sëlwer.
Zënter 1999 ass d'Trophee eng Statu an Art-Déco-Stil a Form vun enger Fraefigur, ëm dat sech e stiliséiert Filmband wéckelt. Si gëtt Lola genannt; eng Referenz op der Marlene Dietrich hir Roll am Klassiker Der blaue Engel, an op d'Filmer Lola (1981) vum Rainer Werner Fassbinder a Lola rennt (1998) vum Tom Tykwers.
(50) Virginia
Den Asteroid gouf no der réimescher Heldefigur Verginia genannt.
Sing by foot
Ënner der Bezeechnung Sing by foot bitt d'INECC Lëtzebuerg zanter dem Hierscht 2011 zu Lëtzebuerg Atelieren un, bei deene Wanderen a Gesank kombinéiert ginn. D'Initiativ gouf vum Christian Ries a vum Camille Kerger an d'Liewe geruff.
D'Ateliere sinn an deene verschidde Regioune vum Land verdeelt a ginn an Zesummenaarbecht mat lokalen a regionalen Organisatiounen organiséiert.
Reegelméisseg ginn nei thematesch Programmer ausgeschafft:
Ernest Ersfeld
Den Ernest Ersfeld, gebuer den 11. September 1944 zu Briedel, Rheinland-Pfalz, a gestuerwen den 13. Mäerz 2012 zu Weyler an der Belsch war e lëtzebuergesche Moler. Hie war de Jong vum Max Ersfeld.
No sengem Studium an der École hôtelière zu Léck, ass hien a Konschtcoursen an der Schwäiz gaangen. Hien huet de Moolstudio (sic) Ernest Ersfeld um Lampertsbierg gegrënnt.
Recanoz
Recanoz ass eng franséisch Gemeng am Departement Jura an der Bourgogne-Franche-Comté.
Ernest Ersfeld
Ënner de Schüler vu sengem Molstudio war ënner anerem d'Lëtzebuerger Molerin a Model Sonia Gleis.
Bais
De Begrëff Bais bezeechent:
Pierre Gaetti
1958 war de Gaetti fir d'éischt am Kader vun der lëtzebuergescher Härenhandballnationalekipp. Hien huet néngmol an der Nationalekipp gespillt an dobäi 9 Goler geschoss.
Breitenbach-Haut-Rhin
Breitenbach-Haut-Rhin ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Effry
Effry  ass eng Gemeng am franséischen Departement Aisne an der Regioun Hauts-de-France.
Fermat (Moundkrater)
De Fermat ass en Aschlagkrater op der viischter Äerdmoundsäit westlech vum Mare Nectaris, nordëstlech vum Krater Sacrobosco a südwestlech vum Catharina, westlech vun der Rupes Altai. De Krater ass staark erodéiert, mä de Kraterbuedem ass relativ flaach.
D'IAU huet de Krater am Joer 1935 offiziell nom franséische Mathematiker Pierre de Fermat genannt.
Agnès Soral
D'Agnès Soral, gebuer als Agnès Bonnet de Soral den 8. Juni 1960 zu Aix-les-Bains ass eng franséisch-Schwäizer Schauspillerin.
Andy Maar
Den Andy Maar, gebuer den 19. Dezember 1983, ass e lëtzebuergesche Politiker vu Reiler.
Rye (Jura)
Rye ass eng franséisch Gemeng am Departement Jura an der Bourgogne-Franche-Comté.
Andy Maar
Hien ass Member vun der Piratepartei Lëtzebuerg, Generalsekretär vun der LGBT-Vereenegung Rosa Lëtzebuerg, Matgrënner vun der Initiativ ...och fir eis! a Member vun der Allianz vun Humanisten, Atheisten an Agnostiker. Hien huet am LTE eng Ausbildung als Telekommunikatiounselektroniker gemaach.
Den Andy Maar ass den Enkel vum Resistenzler Emile Maar.
Politesch Carrière
2010 ass den Andy Maar zum Nationalpresident vun der ADR-Jugendorganisatioun ADRenalin gewielt ginn. 2011 gouf en a sengem Amt bestätegt. Donieft war e Member am Nationalkommitee souwéi dem Exekutivkommitee vun der Mammepartei adr. Als Vertrieder vun der Adrenalin, deenen hir Mammepartei Member an der AECR ass, war hie lëtzebuergeschen Delegéierten um Grënnungskongress vun den EYC.
No de Gemengewale vum 9. Oktober 2011 ass hien dunn zesumme mat engem Deel vum ADRenalin-Nationalkommitee den 11. Oktober wéinst politeschen an ideologeschen Differenzen zeréckgetrueden. Hien huet de selwechten Dag d'Partei verlooss, dat nodeems dës eng konservativ a méi nationalistesch Richtung ageschloen huet.
No sengem Antrëtt an d'Piratepartei Lëtzebuerg ass en den 29. Oktober 2011 um Landeskongress zum Tresorier gewielt ginn. 2013 war hie fir d'Chamberwalen Spëtzekandidat fir de Bezierk Norden. Hien huet dono nach fir d'Europawalen 2014, d'Gemengewalen 2017 souwéi d'Chamberwalen 2018 fir d'Piratepartei kandidéiert. Den Andy Maar war vum 24. November 2013 bis den 10. Dezember 2017 Generalsekretär vun der lëtzebuergescher Piratepartei.
Barges
De Begrëff Barges bezeechent:
Gaetti
Gaetti ass de Familljennumm vun ë. a. follgende Persounen:
Apremont-sur-Allier
Apremont-sur-Allier ass eng franséisch Gemeng am Departement Cher an der Regioun Centre. D'Uerschaft ass Member vun Veräin Les Plus Beaux Villages de France.
Se läit am Dall vum Allier an duerch d'Uertschaft féiert de GR 654, deen do en Deel vun der Via Lemovicensis ass.
Landkrees Bad Kreuznach
De Landkrees Bad Kreuznach ass e Landkrees am Zentrum vum däitsche Bundesland Rheinland-Pfalz. Ronderëm leien der Auer no de Rhein-Hunsrück-Krees an d'Landkreeesser Mainz-Bingen, Alzey-Worms, den Donnersbergkrees, an d'Kreesser Kusel a Birkenfels.
Stied e Gemengen
Verbandsgemenge mat den Uertsgemengen
Donauversickerung
D'Donauversinkung (oder Donauversickerung) ass en natierleche Phenomeen, bei deem am Flossbett vun der Donau am Naturpark Obere Donau tëscht Immendingen a Möhringen a bei Fridingen (Landkrees Tuttlingen) op verschiddene Plazen d'Waasser vum Floss am Bett an de Buedem leeft.
Bannay
De Begrëff Bannay bezeechent:
Catherine Samba-Panza
D ' Catherine Samba-Panza, gebuer de 26. Juni 1954 zu Fort-Lamy, Tschad, ass eng zentralafrikanesch Politikerin. Si war vum 20. Januar 2014 bis den 30. Mäerz 2016 Interimspresidentin vun der Zentralafrikanescher Republik.
Politik
D'Samba-Panza gouf am Mäerz 2013 vum deemolegen De-facto-President Michel Djotodia als Buergermeeschtesch vu Bangui, der Haaptstad vun der Zentralafrikanescher Republik, agesat.
Den Djotodia, dee sech am Mäerz 2013 no engem Putsch selwer zum President erkläert hat, ass den 10. Januar 2014 op Drock vun der CEEAC, vu sengem Amt zeréckgetrueden. Den 20. Januar 2014 huet d'Iwwerganksparlament d'Catherine Samba-Panza als Interimspresidentin vum Land gewielt. Si soll d'Regierung bis zu de geplangten Neiwalen am Februar 2015 féieren.
Proporzsystem
De Proporzsystem (och nach Proportional Ofstëmmung, système de la représentation proportionnelle) ass e Walsystem, bei deem d'Zuel vun de Sëtz, déi ze besetze sinn, méiglechst genee am Verhältnis (= proportional), wéi ofgestëmmt gouf, zougedeelt gëtt.
Nieft e puer anere Methoden ass d'Lëschtewal déi heefegst Form am Proporzsystem.
Geschicht
De Prinzip vun der proportionaler Ofstëmmung ass am 19. Joerhonnert mat de politesche Parteien entstanen a gëtt gemenkerhand dem Victor Considerant zougeschriwwen. D'Belsch war dat éischt Land, dat de Proporzsystem 1899 fir d'Parlamentswal, no der Method, déi vum Victor D'Hondt ausgeschafft gouf, agefouert huet. D'Method vum D'Hondt gëtt och zu Lëtzebuerg applizéiert.
Lëtzebuerg
Zu Lëtzebuerg gëtt bei den Europawalen, de Chamberwalen, bei de Gemengewalen an de Gemenge mat op d'mannst 3.000 Awunner a bei de Sozialwalen nom Proporzsystem gewielt.
Jidder Wieler däerf esou vill Stëmme verginn, ewéi et Vertrieder (Europadeputéiert, Deputéiert, Gemengeréit oder Vertrieder an de Beruffschamberen) an de jeeweilege Gremien ze wiele gëtt.
De Wieler kann entweder
Am Fall vu perséinleche Stëmme kann de Wieler Kandidaten aus enger eenzeger Lëscht stëmmen oder panachéieren, d. h. Kandidate vu verschiddene Lëschte wielen.
D'Sëtz ginn am Verhältnis zu all de Stëmme verdeelt: als éischt gëtt d'Zuel vun de Sëtz op Basis vun de Lëschtestëmmen ( suffrage de liste) bestëmmt an duerno d'Kandidate mat de meeschte perséinleche Stëmmen ( suffrage nominatif) an der jeeweileger Lëscht.
Gemengewalen 2023
Fir d'Gemengewalen den 11. Juni 2023 gouf a follgende 46 Gemengen nom Proporzsystem gewielt: Bartreng, Beetebuerg, Betzder, Biissen, Klierf, Conter, Dikrech, Déifferdeng, Dippech, Diddeleng, Iechternach, Esch-Uelzecht, Ettelbréck, Fréiseng, Gréiwemaacher, Habscht, Hesper, Jonglënster, Käerjeng, Keel, Kielen, Koplescht, Luerenzweiler, Lëtzebuerg, Mamer, Miersch, Mäertert, Monnerech, Munneref, Nidderaanwen, Péiteng, Rammerech, Réimech, Réiser, Rëmeleng, Sandweiler, Suessem, Schëffleng, Schëtter, Stengefort, Steesel, Stroossen, Ëlwen, Walfer, Wolz a Wëntger.
Soss doruechter
De Proporzsystem ass dee Walsystem, deen an onofhängege Staaten mat direkte Walen am verbreetsten ass.
NGC 6
Den NGC 6, identesch mat NGC 20, ass eng lënsefërmeg Galaxis am Stärebild Andromeda.
Raymond Gales
De Raymond Gales ass e lëtzebuergeschen Handballspiller.
1974 war de Gales fir d'éischt am Kader vun der lëtzebuergescher Härenhandballnationalekipp. Hien huet 25-mol an der Nationalekipp gespillt an dobäi 68 Goler geschoss.
AVL-Linn 32
D'AVL-Linn 32 ass eng Buslinn vun de Stater Bussen. Se fiert zanter dem 13. Dezember 2020 vu méindes bis freides all 30 Minutten um Trajet Dummeldeng, Parc de l'Europe - Eech - Uewerstad - Kierchbierg, Mischekopp an zeréck. Zanter dem 11. September 2022 ass d'Halt Mischekopp um Kierchbierg den offiziellen Terminus vun der Linn, virdru war et just eng betriblech Halt.
Halten op der Linn 32
(D'Nimm vun den Halte si sou uginn, wéi se am offizielle Fuerplang publizéiert sinn.)
Entwécklung vun der Linn 32
D'Streck déi vun deem Dag u gefuer gouf, war aus der fréierer Linn 31 entstanen, déi an zwéin Deeler opgespléckt gouf. D'Linn 32 ass dunn nees op Deeler vun der Streck vun der aler Linn J2 gefuer, déi bis Mee 2015 bestanen huet.
Jean Charles Gloner
De Jean Charles Gloner, gebuer den 30. Mäerz 1808 zu Iechternach a gestuerwen am November 1873 zu Berlin, war e lëtzebuergeschen Dokter.
De Charles Gloner huet am September 1837 säin Doktorat zu Würzburg gemaach. Seng Erlabnes, fir zu Lëtzebuerg ze praktizéieren, krut hien awer eréischt am Juli 1839. An der Tëschenzäit hat hien zu Iechternach am Collège municipal de Jean-Pierre Brimmeyr fir d'Schouljoer 1838/39 ersat. 1840 huet hien Iechternach verlooss an eng Praxis zu Réimech opgemaach. Duerno war hien Dokter zu Bierschbech (1847-1862/1863), dann an der Stad Lëtzebuerg vun 1863 bis 1868, wou hie sech op Capellen an duerno op Berlin (1872) zeréckgezunn huet.
Adrian Hasler
Den Adrian Hasler, gebuer den 11. Februar 1964, ass e liechtensteinesche Politiker vun der Fortschrittliche Bürgerpartei in Liechtenstein (FBP). Hie war vum 27. Mäerz 2013 bis de 25. Mäerz 2021 Regierungschef, sou wéi och Minister fir Presidiales a Finanzen a Liechtenstein.
Hien huet vun 1984 bis 1991 Ekonomie a Gestioun op der Hochschule St. Gallen studéiert a mat enger Licence (lic.oec.HSG) ofgeschloss. Duerno huet hie vun 1992 bis 1996 am Controlling bei der Balzers AG a vun 1996 bis 2004, deels als Directeur adjoint, bei der Verwaltungs- und Privat-Bank zu Vaduz geschafft.
2001 gouf hie fir d'FBP an de Landtag, d'Liechtensteinescht Parlament, gewielt. 2004 huet hie säi Sëtz opginn, fir neie Chef vun der Police ze ginn.
Bei der Landtagswal vun 2013 war den Hasler Spëtzekandidat vun der FBP a gouf Regierungschef vun enger Koalitiounsregierung vu senger Partei an der Vaterländische Union (VU).
Dolleren
Dolleren ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Claude
Claude ass, am franséischsproochege Raum, e geleefege Virnumm souwuel fir Männer wéi och fir Fraen. E kënnt vum Laténgeschen Numm Claudius, resp. Claudia.
Ënner de Leit mat deem Virnumm sinn:
D'Vulleparlament am Gréngewald
D'Vulleparlament am Gréngewald (Original Schreifweis: D'Fulleparlamènt am Gréngewald) ass e politesch-satirescht Gedicht op Lëtzebuergesch vum Dicks (Edmond de la Fontaine, 1823-1891). Et gouf de 5. November 1848 anonym am Volksfreund publizéiert, enger Zeitung déi vun der Regierung de la Fontaine ënnerstëtzt gouf.
Den Dicks, Fils vum Regierungspresident Théodore de la Fontaine, huet mat den 21 Strophe vum Vulleparlament dat bekannt Vollekslidd Vullenhochzäit nogedicht. Hien huet de Spunnes gedriwwe mat 15 Deputéiert déi - mat Ausnam vum August Collart a Vendelin Jurion - zu der Oppositioun an der Chamber gehéiert hunn a domat „Géigner“ vu sengem Papp waren. Doduerch, datt hie s'als Vullen duergestallt huet, huet den Dicks de Geck gemaach mat hire perséinlechen Eegenaarten, Schwächten an absurde politesche Fuerderungen.
An dësem Gedicht trëtt den Dicks als Géigner vun de progressiv-liberalen a volleksnoen Deputéiert. Duerch dat neit agefouert Walrecht am Joer 1848 si fir d'éischt Kéier Deputéiert am Parlament vertrueden, déi weeder zu der kultivéierter Bourgeoisie nach zum Besëtzbiergertum gehéieren. Des Weidere weist hie mam Gedicht seng Mëssuechtung fir de parlamentareschen a demokratesche System.
Erklärungen zum Gedicht
Déi 15 Deputéiert déi karikéiert gi sinn:
Al Jarreau
Den Al Jarreau ass an enger musekalescher Famill opgewuess an ass als jonke Mann doruechter a Kluppen opgetrueden. 1975 huet e säin éischte Plackekontrakt ënneschriwwe fir We Got By. 1976 koum säin zweeten Album, Glow, eraus. 1977 hat e Succès mat sengem Livealbum Look to the Rainbow. This Time (1980) Breakin' Away (1981), Jarreau (1983) an High Crime (1984) koumen no. 1985 huet e Live in London am Wembley-Stadion opgeholl, a mat villen anere beim Projet vun USA for Africa, We Are the World, matgemaach.
1986 ass L Is for Lover erauskomm, 1988 Heart's Horizon an 1992 Heaven and Earth. 1994 huet den Al Jarreau Tenderness an engem klenge Sall opgeholl. Dono huet en um Broadway zu New York am Musical Grease, an an där enger oder anerer Tëleesserie matgespillt.
No e puer Tournéeë koum 2000 nees en neien Album, Tomorrow Today, bei sengem neie Label Verve eraus. 2002 huet en All I Got agespillt, 2004 Accentuate the Positive, an 2006 Givin' It Up, zesumme mam Jazz-Gittarist a -Sänger George Benson. 2007 krut e fir d'Stéck God Bless the Child säi sechste Grammy Award.
Via Turonensis
D'Via Turonensis ass de laténgeschen Numm vun engem vun de véier Jakobsweeër a Frankräich. De Wee féiert iwwer Tours. Déi Stad huet dem Wee och den Numm ginn. D'Haaptversammlungsplaz fir d'Pilger déi aus dem Norde kommen ass d'Tour Saint-Jacques zu Paräis.
D'Streck féiert bis an déi baskesch Uertschaft Ostabat, wou se mat der Via Lemovicensis an der Via Podiensis zesummeleeft.
Am éischten Drëttel vum Wee huet en d'Auswiel vun zwou Variante fir op Tours ze kommen, entweeder iwwer Chartres oder iwwer Orléans. Vun do geet et da weider iwwer Poitiers a Bordeaux op d'spuenesch Grenz lass.
Vun där Plaz un, wou déi dräi Wëeer zesummekommen, dem sougenannte Carrefour de Gibraltar, geet et mam Camino navarro iwwer de Col de Bentarte an de Pyrénéen weider op Puente la Reina a Spuenien. Et besteet awer och d'Méiglechkeet iwwer Valcarlos an de Col de Roncevaux dohin ze kommen.
Do stéisst de Camino navarro op de Camino aragonés deen d'Verlängerung a Spuenien vun der Via Tolosana ass. Vun do u bis op Santiago de Compostela heescht en da Camino francés.
Armand Thill
Et gëtt verschidde Leit déi Armand Thill heeschen:
Grossouvre
Grossouvre ass eng franséisch Gemeng am Departement Cher an der Regioun Centre.
Duerch d'Uertschaft féiert de GR 654, deen do en Deel vun der Via Lemovicensis ass.
Sergenaux
Sergenaux ass eng franséisch Gemeng am Departement Jura an der Bourgogne-Franche-Comté.
Sergenon
Sergenon ass eng franséisch Gemeng am Departement Jura an der Bourgogne-Franche-Comté.
Coupe de France am Vëlossport 2011
Déi 20. Editioun vun der Coupe de France am Vëlossport huet den 30. Januar 2011 mam Grand Prix d'Ouverture La Marseillaise ugefaangen a goung den 2. Oktober mam Tour de Vendée op en Enn. Dat Joer koumen zwou nei Courssen derbäi an zwar d'Flèche d'Émeraude an d'Boucles de l'Aulne.
Luther Leonidas Terry
De Luther Leonidas Terry, gebuer de 15. September 1911 zu Red Level, Covington County, am Bundesstaat Alabama, a gestuerwen den 29. Mäerz 1985, war en US-amerikaneschen Dokter, a vum 2. Mäerz 1961 bis den 1. Oktober 1965 Surgeon General of the United States. Hie gouf vum President John F. Kennedy zum Surgeon General ernannt, a gouf virun allem bekannt fir seng Warnungen iwwer d'gesondheetlech Follge vum Fëmmen.
Coupe de France am Vëlossport 2011
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Éparcy
Éparcy ass eng Gemeng am franséischen Departement Aisne an der Regioun Hauts-de-France.
CR319
Den CR319 ass e Chemin repris am Kanton Wolz a geet vu Wolz a westlecher Richtung bis op den CR309 bei Donkels.
Den CR319 ass ronn 7,1 km laang.
Hémecht/Index 1901-1910
Dëst ass den Index vum der Hémecht (deemools nach Ons Hémecht) vun 1901 bis 1910.
Schëld E, 2a
D'Schëld E, 2a ass e Verkéiershiwäisschëld aus dem Lëtzebuerger Code de la route. Et ass Virweeweiser deen eng Sakgaass uweist. D'Symbol um Schëld kann a Funktioun vun der Konfiguratioun vun der Plaz geännert ginn. De roude Stréch kann duerch e Verbuetsschëld ersat ginn.
Originaltext aus dem Code de la route:
''2. Le présignal E,2a indique une voie publique sans issue. Le symbole figurant sur ce signal peut être modifié pour répondre à la configuration des lieux. La barre rouge peut être remplacée par un signal d'interdiction ou de restriction''.
Lepaute (Moundkrater)
De Lepaute ass en Aschlagkrater am Weste vun der viischter Moundsäit, um westleche Rand vum Plang Palus Epidemiarum, westlech vum Krater Ramsden. De Krater ass onreegelméisseg-oval geformt a staark erodéiert.
Niewekrateren
De Krater gouf 1935 vun der IAU offiziell no der franséischer Astronomin Nicole-Reine Lepaute (1723–1788) genannt.
Rue du Fossé (Stad Lëtzebuerg)
D'Rue du Fossé (um Gruef) ass eng Strooss am Zentrum vun der Stad Lëtzebuerg.
D'Strooss leeft ongeféier a süd-nërdlecher Richtung an ass zirka 200 m laang. Am Süde geet se fort vun der Place de Clairefontaine, do wou d'Ënneschtgaass (rue Notre-Dame) an d'Waassergaass (rue de l'Eau) openeestoussen. Am Norde geet d'Rue du Fossé bis op d'Groussgaass. Op der anerer Säit vun der Groussgaass geet et weider a Richtung Norde mat dem Eecher Bierg (Côte d'Eich).
Hiren Numm krut se well s'iwwer de Gruef gebaut gouf, dee virun der zweeter Festungsmauer gelaf ass.
Ënner der däitscher Besatzung (1940 - 1944) huet d'Strooss Auf dem Graben geheescht.
1933
1933 gouf de Gruef méi breet gemaach. Domat sollt d'Alstad un de Confrot an d'Hygiène vun der neier Stad aus dem 19. Joerhonnert ugepasst ginn. Déi architektonesch Interventioun an den Tissus historique gouf vun der Obermosel-Zeitung deemools als Dokument neuzeitlicher Baukunst a Beweis Luxemburger Leistungsfähigkeit duergestallt.
Ausgruewungen 2012/13
2012 an 2013, wéi de Stroossebelag an déi ënnerierdesch Infrastrukturen erneiert goufen, koume Fëllementer vun enger Baussemauer vum Franziskanerklouschter an och, op enger Fläch vu 5 m op 5 m, véier Skeletter zum Virschäin. D'Skeletter konnte bis elo (Stand Mäerz 2013) nach net méi genee datéiert ginn, wéi datt s'aus enger Zäit stamen déi vum Mëttelalter bis an d'17. Joerhonnert geet.
Armand Thill (Historiker)
Den Armand Thill, gebuer 1950 zu Esch-Uelzecht a gestuerwen de 6. Abrëll 2016 zu Mamer, war e lëtzebuergesche Geschichtsprofesser an Historiker.
Claude (Familljennumm)
Claude ass, am franséischsproochege Raum a ronderëm, e geleefege Familljennumm, dee vum selwechte Virnumm hierkënnt. Ënner de Leit mat deem Familljennumm sinn:
Armand Thill (Historiker)
Biographie
No senge klassesche Secondairesstudien am Escher Jongelycée huet den Armand Thill op de Cours supérieurs an der Stad Lëtzebuerg an op der Universitéit vun Nanzeg Geschicht a Geographie studéiert. Am Kader vum Stage pédagogique huet hien eng historesch Aarbecht iwwer de Lëtzebuerger Bësch vu 1795 bis 1830 geschriwwen (net publizéiert).
No enger éischter Ustellung am Lycée technique Michel-Lucius (1976-1980) huet hien, bis zu senger Pensionéierung am Joer 2011, am Kolléisch enseignéiert. Donieft huet hien och Geschichtscoursen an der Privatschoul Fieldgen gehalen. Hie war néng Joer laang President vun der Kommissioun fir d'Geschichtsprogrammer vum Secondaire général (classique & moderne). Den Armand Thill war bestuet a Papp vun zwee erwuessene Meedercher.
Sancoins
Sancoins ass eng franséisch Gemeng am Departement Cher an der Regioun Centre.
Se läit am Dall vum Aubois a laanscht de Canal de Berry.
Duerch d'Uertschaft féiert de GR 654, deen do en Deel vun der Via Lemovicensis ass.
Land (Éisträich)
Éisträich ass eng federal Republik aus néng Staaten, déi Länner oder Bundeslänner genannt ginn.
Stellung am Staat
All Bundesland huet seng eege Verfassung, déi der Bundesverfassung awer net widderspriechen däerf. Donieft huet all Land säin eegent Legislativorgan, de Landtag. Och d'Exekutiv gëtt vun all Land selwer gereegelt. Nëmmen d'Juridictioun (mat Ausnam vun der administrativer Juridictioun) fält ënner dem Bund seng Kompetenz.
Fritz Lang
De Fritz Lang gebuer als Friedrich Christian Anton Lang de 5. Dezember 1890 zu Wien a gestuerwen den 2. August 1976 zu Beverly Hills, Kalifornien war en éisträichesch-US amerikanesche Filmregisseur, Dréibuchauteur a Schauspiller. De Fritz Lang war de Jong vum Architekt Anton Lang an deem senger Fra Paula Schlesinger. 1907 huet de Fritz Lang mat engem Bauingenieursstudium ugefaange fir duerno 1908 op d'Akademie der bildenden Künste Wien ze wiesselen. 1916 ass hien erëm op Wien zeréckkomm nodeem hien am Krich verwonnt gi war. Do huet hien als Dréibuchauteur fir de Filmregisseur Joe May geschafft.
NGC 3242
Den NGC 3242 (och als Jupitergeescht beschriwwen) ass e planetareschen Niwwel am Stärebild Hydra.
Fritz Lang
M (1931) ass dem Lang säin éischten Tounfilm mam Peter Lorre an der Haaptroll. De Personnage vum Dr. Mabuse daucht dann am Joer 1933 erëm op am Film Das Testament des Dr. Mabuse . De Film gouf an Däitschland vum Reichsministerium für Volksaufklärung und Propaganda verbueden.
NGC 3242
Den Niwwel setzt sech aus engem dichte Beräich mat engem Duerchmiesser vu 16 × 24 Bousekonnen an engem visuell liichtschwaache Mantel vu 40 × 35 Bousekonne Duerchmiesser zesummen. Well dee Mantel am Teleskop bal déi selwecht Ausdeenung wéi de Planéit Jupiter huet, gëtt hien och als Geescht vum Jupiter (engl: Ghost of Jupiter) bezeechent. Déi visuell Magnitude vum visuellen Niwwel ass 7,7 mag.
Fotoe weisen allerdéngs, datt den Niwwel mat 20,8 Bouminutte méi grouss ass (am Verglach: den Äerdmound huet vun der Äerd aus gesinn en Duerchmiesser vu ronn 30 Bouminutten).
Fritz Lang
Duerno huet hien nieft engem Krichsfilm Americain Guerrilla in Philippines (1950), engem Western Rancho Notorious mat der Marlene Dietrich an engem Abenteuerfilm Moonfleet haaptsächlech Melodramen a Filmer vum Genre Film noir wéi  Scarlet Street (1945), The Blue Gardenia (1953) a The Big Heat (1953) gedréint. 1956 koum de Fritz Lang erëm zeréck an Europa an huet do nach e Film an 2 Deeler gedréint: Der Tiger von Eschnapur an Das indische Grabmal. Als leschte Film koum den Dr. Mabuse nach eng Kéier un d'Rei mat Die 1000 Augen des Dr. Mabuse.
1964 huet hien am Film Le mépris vum Jean-Luc Godard d'Roll vun engem Filmregisseur gespillt. Haaptacteure waren d'Brigitte Bardot an de Michel Piccoli.
NGC 3242
Am Zentrum vum Niwwel ass e Wäissen Zwergstär mat enger visueller Hellegkeet vun 12,1 mag. Seng Distanz zu der Sonn konnt bis elo net eendeiteg bestëmmt ginn, gëtt awer meeschtens mat 2.500 Liichtjoer uginn. Eng aner Schätzung geet dogéint vun enger Distanz vu 1.400 Liichtjoer aus.
Den Niwwel gouf de 7. Februar 1785 vum Wilhelm Herschel entdeckt, an als H 4.27 katalogiséiert. De John Herschel huet en ëm 1830 vum Kap vun der Gudder Hoffnung aus observéiert an huet en 1864 als GC 2102 an de General Catalogue opgeholl. Am Dreyer sengem New General Catalogue vun 1888 krut den Niwwel d'Nummer NGC 3242.
Roland Giraud
De Roland Giraud, gebuer de 14. Februar 1942 zu Rabat a Marokko, ass e franséische Schauspiller.
De Roland Giraud ass vun 1966 mat der Schaupillerin Maaike Jansen bestuet.
Eguisheim
Eguisheim ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
Jiří Rusnok
De Jiří Rusnok, gebuer de 16. Oktober 1960 zu Ostrava, ass en tschechesche Politiker an Ekonomist.
Hie gouf 2001 Finanzminister an der sozialdemokratescher Regierung vum Miloš Zeman, a war dunn an där vum Vladimír Špidla bis Mäerz 2003 Minister fir Industrie a Commerce.
2003 goung hine an d'Privatwirtschaft schaffen (ING Groep). 2010 ass hien aus der sozialistescher Partei ausgetrueden a gouf Member an der neigegrënnter Partei vum Zeman (SPOZ).
De 25. Juni 2013 gouf de Rusnok, nom Récktrëtt vum Petr Nečas, vum President vun der Tschechescher Republik Miloš Zeman zum tschechesche Premier ernannt an domat chargéiert, eng Regierung op d'Been ze setzen. Dës gouf den 10. Juli 2013 vereedegt.
Mä schonn de 7. August 2013 huet se e Vertrauensvote am Parlament verluer. De Rusnok zanter dem 13. August 2013 dofir just nach "kommissaresch" am Amt.
Stad
Eng Stad ass eng grouss, zentralistesch an ofgegrenzt Siidlung mat enger komplizéierter Sozialstruktur, déi normalerweis ouni Landwirtschaftsaktivitéit funktionéiert. Ongeféier 49 % vun der Weltbevëlkerung liewen a Stied (Stand: 2004–07).
D'Wëssenschaft déi sech mat der Fuerschung vun de Stied ofgëtt ass d'Urbanistik.
Am Joer 2016 ware ronn 90,7 % Lëtzebuerger Stadbierger. Zwielef Gemengen zu Lëtzebuerg hunn den Titel Stad.
District 7
District 7 ass eng lëtzebuergesch Rockband.
Bandgeschicht
Um Screaming Fields 2013 kruten District 7 zesumme mat Tuys de Präis fir déi bescht Live-Performance. D'Joer drop krute si do fir d'Lidd Crossing Paths de Präis vun der Sacem fir déi bescht Kompositioun an d'Geleeënheet, een Dag laang Opnamen am Tounstudio vun der Rockhal ze maachen. Zwee Joer duerno hu si um selwechte Festival direkt zwee Präisser gewonnen: dee fir dat bescht Lidd (Heartbeat), mat deem si erëm een Dag am Tounstudio kruten, an de "Coup-de-Coeur"-Präis. Domat hu si och e ganze Suivi mat Profi'en aus der Musekszeen gewonnen, déi bei den Opnamen hëllefen hunn a si technesch beroden. , ,
2013 huet District 7 den Nowuessconcours Rock the South gewonnen.
Eng éischt EP mam Titel Brave New World koum 2014 eraus. Si gouf vum Charel Stoltz gemëscht. 2017 gouf déi zweet EP The Place We Used to Call Home verëffentlecht. De Video vum Extrait mam selwechten Numm gouf vum Sam Flammang gedréint.
An där Zäit hunn District 7 och op enger ganzer Rei Musekfestivalle gespillt, dorënner um Food for Your Senses (2014), um Mess for Masses (2014), um Rock um Knuedler (2015 an 2017), um Rock de Schleek (2016) an um Rock un der Atert (2017).
D'Single You Are ass am September 2018 erauskomm, erëm mat engem Video vum Sam Flammang. Am Dezember 2018 gouf Cross My Heart presentéiert, als éischt Single vun hirem zukünftegen Album, deen d'Band du am Gaange war zu Lissabon opzehuelen. Zwee Méint méi spéit koum den zweeten Extrait Gone dobäi, an am Mäerz 2019 sinn District 7 op Tour an Däitschland, Holland, England a Frankräich gaangen. Si hunn op hirer A Beautiful Day to Die Tour ënner anerem zu Amsterdam, Birmingham, London, Köln a Lille gespillt.
Der Band hiren éischten Album koum am Mee 2019 eraus. De Releaseconcert vun A Beautiful Day to Die war an de Rotonden. Beim Musikvideo vun der drëtter a leschter Single Bang Bang huet de Cédric Letsch Regie gefouert.
Am Oktober 2019 war d'Band den Opener vum Concert vun der finnescher Band Poets of the Fall an der Rockhal. Och um Concert vun der brittescher Band Skunk Anasie am Atelier am Juli 2022 hätten District 7 als Opener sollen optrieden, mee dee Concert gouf ofgesot.
Fräimaurerei
D'Fräimaurerei ass eng philanthropesch, philosophesch a fortschrëttlech Institutioun, déi d'Sich no der Wourecht, de Studium vun der Moral an d'Praxis vun der Solidaritéit als Zil huet.
Si setzt sech fir déi materiell, moralesch, intellektuell a sozial Verbesserung vun der Mënschheet an a baséiert um Prinzip vun der géigesäiteger Toleranz, dem Respekt virun aneren a viru sech selwer, an op der absolutter Gewëssensfräiheet.
D'Fräimaurerei respektéiert déi individuell Wäertschätzung vun hire Memberen a formuléiert keen Dogma.
Hire Motto ass: Fräiheet, Gläichheet, Bridderlechkeet. Hir Aufgab ass et, all d'Membere vun der Mënschheet an dee bridderlechen Zesummenhalt z'integréieren, deen d'Fräimaurer op der ganzer Welt vereent.
D'Fräimaurerei zu Lëtzebuerg
1729 gouf d'Fräimaurerei fir d'éischt zu Lëtzebuerg ernimmt. Hautdesdaags gëtt et follgend Fräimaurergrousslogen zu Lëtzebuerg:
Rabbi Levi (Moundkrater)
De Rabbi Levi ass en Aschlagkrater am Süde vun der viischter Moundsäit, südwestlech vum Mare Nectaris a vum Krater Lindenau a südëstlech vum Krater Zagut. De Krater ass staark erodéiert, an den Zentrum huet en ettlech kleng Niewekrater.
De Krater gouf 1935 vun der I.A.U. nom jiddesche Mathematiker, Astronom an Talmudgeléierte Levi ben Gershon genannt.
Isaiah Wilson
Den Isaiah Wilson ass e lëtzebuergeschen Dänzer, Choreograph an interdisziplinäre Kënschtler.
Zdeněk Miler
Den Zdeněk Miler, gebuer den 21. Februar 1921 zun Kladno (Tschechoslowakei), a gestuerwen den 30. November 2011 zu Nová Ves pod Pleší, war en tschecheschen Zeechner an Dessins-animés-Mécher.
Isaiah Wilson
Hie gouf an eng Basketballer-Famill als jéngste vu véier Bridder gebuer. Säi Papp ass en US-Amerikaner, deen zu Lëtzebuerg professionelle Basketspiller war, a säi Bop huet an der National Basketball Association (NBA) an den USA gespillt. ,
Am Alter vun 11 Joer huet den Isaiah Wilson 2009 déi éischt Staffel vun der lëtzebuergescher Fernseeemissioun Wanns de eppes kanns! gewonnen. Hie war do als Breakdancer opgetrueden. Ëm déi Zäit huet hien och ugefaangen, Danzcoursen am Conservatoire ze huelen.
Zdeněk Miler
De Miller huet Graphik studéiert an zanter 1942 Zeechentrickfilmer gemaach. Nom Zweete Weltkrich ass e bei d'Dessins-animés-Produktiounsfirma Bratři v triku schaffe gaangen, där hiren Direkter e méi spéit gouf.
Isaiah Wilson
De Isaiah Wilson war véier Joer am Lycée des arts et métiers. Duerno huet hien op der Héichschoul Codarts zu Rotterdam eng Ausbildung als Dänzer gemaach.
2022 krut seng Choreographie Février den zweete Präis beim Internationale Solo Tanz Theater Festival zu Stuttgart. Am selwechte Joer ass hie mam Jugenddanzstéck Sahasa vum Jill Crovisier opgetrueden. Aner Projete vun him si Submerge a Megastructure mat der Sarah Baltzinger.
Zdeněk Miler
Bekannt ass virun allem säi Personnage "Klenge Maulef" (op tschechesch: "Krtek" oder "Krteček", op Däitsch: "Kleiner Maulwurf"), vun deem en zanter 1957 eng 50 Episode vun enger 5 Minutte gemaach huet. D'Serie hat an huet e grousse Succès an ass an 80 Länner gewise ginn. Aner Serien haten eng kleng Grill ("Cvrček") als Haaptpersonnage.
NGC 1531
Den NGC 1531 ass eng elliptesch Galaxis am Stärebild Eridanus. D'Galaxis läit ronn 42 Millioune Liichtjoer vun eis ewech. Den NGC 1531 gouf den 19. Oktober 1835 vum britteschen Astronom John Frederick William Herschel entdeckt.
Isaiah Wilson
Den Isaiah Wilson huet eng Rei Museksvideoe fir lëtzebuergesch Sänger a Museksgruppen gedréint, dorënner Hold On (2017) vun den Trappers, Industrial Salt (2020) vu C'est Karma, Cogito Ergo Mal (2021) vum Maale Gars a For Your Lovin (2022) vum Chaild.
Hien huet och vill mam Sänger Edsun zesummegeschafft. Eleng oder zesumme mam Edsun krut den Isaiah Wilson eng Rei Auszeechnunge fir hir gemeinsam Clippen: 2016 bei de Video Clip Awards de Präis an der Kategorie "Best Upcoming Young Director" fir d'Lidd No Compliments an 2018 bei de Luxembourg Music Awards de Präis an der Kategorie "Best Upcoming Video Director". Bei dëser zweeter Präiszeremonie gouf donieft de Museksvideo fir Lisa, bei deem hien zesumme mam Edsun d'Choreographie gemaach a gedanzt huet, als beschte Museksvideo ausgezeechent.
Zdeněk Miler
2006 krut e vum Staatspresident Václav Klaus den tscheche Gielchen pour le mérite fir säi Liewenswierk.
NGC 67
Den NGC 67 ass eng elliptesch Galaxis am Stärebild Andromeda. Aner Bezeechnunge vum Objet sinn: PGC 1185, MCG 5-1-64, ZWG 499.104, ARAK 4.
Entdeckung
Den NGC 67 gouf de 7. Oktober 1855 vum ireschen Astronom William Parsons entdeckt.
Villers-Bretonneux
Villers-Bretonneux  ass eng franséisch Gemeng am Departement Somme an der Regioun Hauts-de-France.
Villers-Bretonneux war zum Schluss vum éischte Éischte Weltkrich mat am Theater vun der sougenannter Keeserschluecht an d'Uertschaft war zum gréissten Deel zerstéiert ginn.
Udo Jürgens
Den  Udo Jürgens, mam richtegen Numm Udo Jürgen Bockelmann, gebuer den 30. September 1934 zu Klagenfurt a gestuerwen den 21. Dezember 2014 zu Münsterlingen an der Schwäiz, war en éisträichesche Sänger a Lidderschreiwert a -komponist, deen zanter 2007 och déi Schwäizer Nationalitéit hat.
Hie war ee vun de bekanntsten a populäersten däitschsproochege Sänger, mat Schlagere wéi Siebzehn Jahr, blondes Haar, Mit 66 Jahren, Griechischer Wein oder ... aber bitte mit Sahne! Och säi Lidd Buenas Dias Argentina, dat en 1978 mat der Däitscher Foussballnationalekipp opgeholl hat, war e grousse Succès an Däitschland.
Säin Duerchbroch hat hien 1966 beim Grand Prix Eurovision de la Chanson zu Lëtzebuerg mat Merci Chérie, woumat en déi éischt Plaz krut. Déi zwee Joer virdrun war hie bei deem Concours mat Warum, nur Warum op déi 6. Plaz, respektiv 1965 mat Sag' ihr, ich laß sie grüßen op déi véiert komm.